Ryptura (uać. "hernia") – patolōgične uwypuklyniy zawartości dukli cioua (nojcyńści dukli lajbowyj) bez ôtwōr we powuokach, na placu zwonym "miejscym ô ôbnižōnyj ôporności" (uać. "locus minoris resistententiae"). Ryptura, pōmimo ôbiygowyj ôpińje, niy powstowo ôroz pod ajnflusym dužygo wysiuku. Wysiuek može přičynić sie do ujawniynio ryptury, kero istnioua zawčasu. Wspōučeśniy za nojwažnijšo přičyna powstawanio ryptur mo sie wrodzōne zabuřynio syntezy a dygradacyje wuōkyn kolagynowych. Wroz s wiekym zachodzi dygradacyjo tych wuōkyn, stōnd tyž čynstše wystympowaniy ryptur we wieku staršym.